Diari Oficial de la Generalitat Valenciana


Sumari del DOGV 2864, del 07-11-1996 (1996/839803)

ORDRE de 28 d'octubre de 1996, de la Conselleria de Sanitat i Consum, per la qual es regula el règim de dedicació del personal mèdic.
-------------------------------------------------------------------------------------------------------------------------------------

### Dades del document

Número de DOGV
:   2864

Data del DOGV
:   07-11-1996

Secció del DOGV
:   ALTRES DISPOSICIONS

Número del document
:   1996/839803


Data del document
:   28-10-1996

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 28 d'octubre de 1996, de la Conselleria de Sanitat i Consum, per la qual es regula el règim de dedicació del personal mèdic.   
El Decret 180/96, de 2 d'octubre, del Consell de la Generalitat Valenciana, sobre retribucions del personal d'institucions sanitàries dependents de la Conselleria de Sanitat i Consum, dissenya un marc conceptual nou en el qual s'inscriu el complement específic com a definitori de la dedicació al servei i no de la dedicació en règim exclusiu al sector públic.  
Aquest model nou assigna als llocs de treball que ocupa el personal a què fa referència aquesta ordre, un complement específic denominat A, B o C.  
Finalment, la disposició addicional primera preveu l'exercici de la facultat d'optar per un complement específic diferent a l'assignat amb anterioritat a l'entrada en vigor del Decret 180/1996, respecte a determinat personal, i que és competència del conseller de Sanitat i Consum l'autorització corresponent i la redacció de les normes per a posar-ho en pràctica.  
En consideració d'aquests motius, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
Ordene  
Article 1  
El personal mèdic estatutari d'assistència especialitzada, i el d'equips d'atenció primària a què fa referència la disposició addicional segona del Decret 180/1996, exclòs el de quota i zona no integrat, que opte pel canvi de complement específic, haurà d'emplenar un imprès segons els models que figuren en els annexos I, II, III, i IV, al qual, si és l'annex III, s'adjuntarà una certificació acreditativa dels serveis prestats en institucions sanitàries publiques.  
Article 2  
Les sol·licituds es cursaran davant els gerents o directors dels hospitals o directors d'atenció primària de l'àrea en què treballen, els quals les remetran als serveis centrals de la Conselleria de Sanitat i Consum juntament amb un informe motivat sobre la conveniència d'accedir a la petició, atenent les necessitats del servei; igualment expediran, si escau, la certificació a què fa referència l'article anterior.  
Article 3  
El termini per a sol·licitar el canvi de complement específic serà, tots els anys, de l'1 de juny al 31 d'octubre, i les sol·licituds es resoldran abans del 31 de desembre. Les sol·licituds que no es puguen resoldre en aquest termini per no haver-hi cobertura pressupostària, quedaran en suspens fins el període següent, en el qual es resoldran amb caràcter previ a les quals es presenten en el nou període. Tot això si la persona interessada no hi fa una indicació expressa en contra.   
Article 4  
Les sol·licituds de canvi de complement específic que preveu l'annex III (pas d'A a C), s'agruparan per centres de gestió, i s'ordenaran, en cada un d'aquests, d'acord amb la major antiguitat entre els sol·licitants i, si hi havia igualtat, en atenció de les necessitats del servei.   
Article 5  
La resolució quedarà condicionada a l'existència prèvia de crèdit pressupostari generat per l'exercici d'opcions que impliquen la disminució del complement específic, sense perjudici del que disposa la disposició addicional primera, punt 3, del Decret 180/96.  
Article 6  
En tots els casos, una vegada exercit el dret d'opció, s'haurà d'estar un any, com a mínim, en el règim de dedicació elegit.  
Article 7  
El personal amb complement específic A que haguera optat per l'assignació del complement específic C, una vegada haja transcorregut el termini mínim que estipula l'article anterior, podra tornar a acollir-se al complement específic d'origen.   
Article 8  
Els efectes de les resolucions es produiran a partir de l'1 de gener de l'any següent al de la seua data.  
Disposició transitoria  
En 1996, el període per a sol·licitar el canvi de complement específic serà d'un mes a partir de la data de la publicació, i s'hauran de resoldre les sol·licituds abans del 31 de desembre.  
Disposició final  
Aquesta ordre entrarà en vigor a partir de l'endemà de la publicació en el Diari Oficial de la Generalitat Valenciana.  
València, 28 d'octubre de 1996  
El conseller de Sanitat i Consum  
Joaquín Farnós Gauchía  
ANNEX I  
Sol·licitud d'opció  
De: complement específic B  
A: complement específic C  
Registre d'entrada:  
Cognoms:  
Nom:  
Núm. de lloc:  
Centre de destinació:  
Amb categoria professional d  
Complement específic actual:  
Expose: que d'acord amb el que preveu la disposició addicional primera, apartat 2, del Decret 180/96, de 2 d'octubre, del Govern Valencià, sobre retribucions del personal de les institucions sanitàries de la Conselleria de Sanitat i Consum, opte per la percepció del complement específic C, previst i regulat en l'article 5.2 d'aqueix decret.  
Sol·licite: que m'assigneu el complement específic C, amb les funcions i les retribucions establertes que comporta, amb renúncia expressa a les diferències retributives que em pogueren correspondre.   
..., ... d ... de 1996  
Conseller de Sanitat i Consum  
CONSELLERIA DE SANITAT I CONSUM  
C/ Roger de Llúria, 19. 46505 València  
ANNEX II  
Sol·licitud d'opció  
De: complement específic B  
A: complement específic A  
Registre d'entrada:  
Cognoms:  
Nom:  
Núm. de lloc:  
Centre de destinació:  
Amb categoria professional de: (1)  
( ) Facultatiu jerarquitzat  
( ) Facultatiu d'equip d'atenció primària  
Complement específic actual:  
Expose: que d'acord amb el que preveu la disposició addicional primera, apartat 2, del Decret 180/96, de 2 d'octubre, del Govern Valencià, sobre retribucions del personal de les institucions sanitàries de la Conselleria de Sanitat i Consum, opte per la percepció del complement específic A, previst i regulat en l'article 5.2 d'aqueix decret.  
Sol·licite: que m'assigneu el complement específic A, amb les funcions i les retribucions establertes que comporta, amb renúncia expressa a les diferències retributives que em pogueren correspondre.   
..., ... d ... de 1996  
(1) Senyaleu el que pertoque  
Conseller de Sanitat i Consum  
CONSELLERIA DE SANITAT I CONSUM  
C/ Roger de Llúria, 19. 46355 València  
ANNEX III  
Sol·licitud d'opció  
De: complement específic A  
A: complement específic C  
Registre d'entrada:  
Cognoms:  
Nom:  
Núm. de lloc:  
Centre de destinació:  
Amb categoria professional d  
Complement específic actual:  
Expose: que d'acord amb el que preveu la disposició addicional primera, apartat 1, del Decret 180/96, de 2 d'octubre, del Govern Valencià, sobre retribucions del personal de les institucions sanitàries de la Conselleria de Sanitat i Consum, opte per la percepció del complement específic C, previst i regulat en l'article 5.4 d'aqueix decret.  
Sol·licite: que m'assigneu el complement específic C, amb les funcions i les retribucions establertes que comporta.   
..., ... d ... de 1996  
Conseller de Sanitat i Consum  
CONSELLERIA DE SANITAT I CONSUM  
C/ Roger de Llúria, 19. 46756 València  
ANNEX IV  
Sol·licitud d'opció  
De: complement específic C  
a: complement específic A  
Registre d'entrada:  
Cognoms:  
Nom:  
Núm. de lloc:  
Centre de destinació:  
Amb categoria professional d  
Complement específic actual:  
Expose: que d'acord amb el que preveu la disposició addicional primera, paràgraf 2n de l'apartat 2, del Decret 180/96, de 2 d'octubre, del Govern Valencià, sobre retribucions del personal de les institucions sanitàries de la Conselleria de Sanitat i Consum, opte per la percepció del complement específic A, previst i regulat en l'article 5.2 d'aqueix decret.  
Sol·licite: que m'assigneu el complement específic A, amb les funcions i les retribucions establertes que comporta, amb renúncia expressa a les diferències retributives que em pogueren correspondre.   
..., ... d ... de 1996  
Conseller de Sanitat i Consum  
CONSELLERIA DE SANITAT I CONSUM  
C/ Roger de Llúria, 19. 46416 València